NaiveNeuron/SloPal huggingface dataset:
Dostál, Ondrej, poslanec NR SR (2017-12-05):
V spojenej rozprave k bodom 49 a 50 vystúpili dvaja poslanci a nebol podaný žiadny procedurálny návrh. Pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Blaha, Ľuboš, podpredseda NR SR (2024-01-23):
Pán poslanec Jaroslav Spišiak, nech sa páči.
P. Hrušovský, podpredseda NR SR: (2001-09-17):
Nech sa páči, pán poslanec Delinga. P. Delinga, poslanec: Vážený pán predsedajúci, vážený pán minister, panie poslankyne, páni poslanci, ja som tiež poverený, ako hovoril pán podpredseda, výborom pre pôdohospodárstvo, aby som ako spoločný spravodajca vystúpil na dnešnej schôdzi Národnej rady k uvedenému návrhu zákona a aby som na základe jeho uznesenia č. 290 z 23. augusta tohto roku v súlade s § 73 ods. 1 zákona o rokovacom poriadku podal vám v prvom čítaní túto spravodajskú správu. Chcem konštatovať, že uvedený návrh zákona z formálnoprávnej stránky napĺňa všetky náležitosti, ktoré predpisuje rokovací poriadok Národnej rady v § 67 a § 68, ako aj ktoré sú zakotvené alebo uvedené v legislatívnych pravidlách. V práve Európskej únie je problematika tohto návrhu zákona upravená, nepatrí však do oblasti aproximácie práva podľa čl. 70 Európskej dohody o pridružení a nepatrí ani medzi priority uvádzané v Bielej knihe. S ohľadom na oprávnenia, ktoré mám ako spravodajca v zmysle § 73 zákona o rokovacom poriadku Národnej rady, vám všetkým odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí tento návrh zákona prerokovať v druhom čítaní. Súčasne taktiež odporúčam plénu Národnej rady v zmysle § 74 ods. 1 zákona o rokovacom poriadku Národnej rady a tak, ako rozhodol aj predseda Národnej rady uznesením č. 1252 zo 17. augusta tohto roku, aby bol tento vládny návrh zákona, teda tlač 1120 pridelená v druhom čítaní týmto výborom: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady pre pôdohospodárstvo a Výboru Národnej rady pre hospodárstvo, privatizáciu a podnikanie. Za gestorský výbor navrhujem v súlade s citovaným návrhom predsedu Národnej rady, aby bol určený Výbor Národnej rady pre pôdohospodárstvo. Zároveň vám odporúčam, aby ste prijali uznesenie, že tento predmetný návrh zákona prerokujú výbory, o ktorých som čítal, v termíne do 17. októbra a gestorský výbor do 19. októbra tohto roku. Taktiež žiadam, pán predsedajúci, aby potom po rozprave sa o tomto návrhu, ktorý som tu predniesol, hlasovalo ako o prvom. To je všetko.
V. Veteška, podpredseda NR SR: (2006-03-15):
Teraz dávam slovo pánovi poslancovi Pavlovi Abrhanovi, aby predložil správu, na ktorú ho predurčil navrhnutý gestorský výbor pre verejnú správu. Nech sa páči.
Matovič, Igor, poslanec NR SR (2024-02-27):
Ty si myslíš, že ťa má rada... čo to vypínaš?! (Predsedajúci vypol mikrofón. Rozhovor pokračuje mimo mikrofónu.)
Jurinová, Erika, podpredsedníčka NR SR (2014-10-16):
Poslanec Huba.
P. Hrušovský, predseda NR SR: (2003-04-09):
Pán poslanec Gaľa, nech sa páči.
Kollár, Boris, predseda NR SR (2021-02-24):
Ďakujem. Nech sa páči, odovzdávam slovo pánovi poslancovi Filipovi Kuffovi.
B. Bugár, podpredseda NR SR: (2002-07-04):
M. Maxon, poslanec: Ďakujem pekne za slovo. Predpokladám, pán kolega, že ste hovorili v mene poslaneckého klubu Strany demokratickej ľavice. A je to tretí alebo štvrtýkrát, kedy sme v podstate počuli to isté, o čo sa všetko SDĽ-ka usilovala. Vy hovoríte, že voliči vystavia všetkým politickým subjektom vládnej koalície účet, no vy ste prvý. Vám už občania Slovenskej republiky účet vystavili, a predpokladám, že bude definitívny, ale nie preto som sa prihlásil. Pán predseda poslaneckého klubu, neklamte. Zoberte si písomnú dokumentáciu a korešpondenciu vášho ministra - ministra práce, sociálnych vecí a rodiny, a jeho korešpondenciu v súvislosti so sociálnou chartou, o ktorej ste hovorili, a pol roka dozadu vám z nej bude jasné, že oznámil príslušným orgánom, ktorých sa to týka, že Slovenská republika bude pripravená túto chartu podpísať a ratifikovať najskôr o dva roky. Vy si dnes z toho robíte politickú kampaň a populistické reči na Slovensku. Fakty sú celkom iné.
P. Hrušovský, predseda NR SR: (2004-06-29):
Otváram rozpravu. Do rozpravy som dostal 2 písomné prihlášky. Ako prvý vystúpi pán poslanec Igor Šulaj. Nech sa páči, pán poslanec, máte slovo.
Paška, Pavol, predseda NR SR (2012-05-15):
Pán spravodajca, chcete sa vyjadriť? (Reakcia spravodajcu.) Ďakujem pekne. Prerušujem rokovanie o tomto bode programu. Budeme hlasovať teraz, dámy a páni, o prerokovaných bodoch programu. Poprosím, teraz ešte procedurálny návrh pán poslanec Mikloško.
Jurinová, Erika, podpredsedníčka NR SR (2015-10-21):
Pán poslanec Hraško.
Lipšic, Daniel, poslanec NR SR (2016-09-08):
Ďakujem, pani poslankyňa, za vaše, vaše pripomienky. Mňa mrzí, že z vládnej koalície, ani z navrhovateľov tu nikto nevysvetlil, že keď je také rozumné obmedziť poslancom 20 minút a každý sa vie v takej lehote úplne kľudne vyjadriť, prečo ministri a vedenie parlamentu musí mať 3 hodiny. Či sú nejako pod nejakou subnormou inteligenčnou, že my sa vieme vyjadriť za 20 minút, ale oni nie. Lebo to nedáva logiku žiadnu, samozrejme, to nedáva žiadnu logiku! By ma to veľmi zaujímalo, keď ste sa k tomu vyjadrili, že či je v poriadku. Lebo keď boli v televízory, ja som tu vtedy nebol, ale vtedy to bolo tak, že mali poslanecké kluby čas podľa jej veľkosti, čiže proporcionálne koalícia, opozícia. Teraz to chcete vy inak. Dvadsať ľudí z koalície bude mať neobmedzený čas, z opozície len jedna osoba. K tomuto by som možnože poprosil nejaké vyjadrenie, máte tu aj právnikov, sú ticho, nič nepovedali, ani vy nič nehovoríte. Takže sa mi zdá, že by ste mali premýšľať predtým, ako nejaký návrh do parlamentu predložíte. Chcete diskutovať odborne? Tak diskutujme! Napríklad k tejto veci! Len nemáte argumenty. Keď som sa vás pýtal, či ste vôbec, vy nie, všeobecne, ale navrhovatelia, právnici si prečítali posledné judikáty štrasburského súdu. Asi nie. Tak sa teraz tvárite, že nebude odborná diskusia? Tak poďme sem! Poďme s ňou do parlamentu! Ale plácať jedno cez druhé sa mi zdá byť, že je dehonestácia odbornej diskusie, ktorú doposiaľ predvádzate.
Číž, Miroslav, poslanec NR SR (2014-09-24):
Ďakujem pekne. No tak veď tak teraz sme, myslím, verejnosti predviedli, ako vyzerá tento náš parlament. Ja musím zvažovať, čo som ja povedal, a rovnako občania zvážia aj vaše nesmierne hlboké a osobne intelektuálne silné poznámky. Je faktom, že niektorí slušní ľudia od nás majú už problém tu vystúpiť, pretože vedia, čo ich čaká, takže my starí s tými širšími chrbtami pravdepodobne musíme potom takto konať. Ale k tomu vecnému teda. Pán Brocka, zaujal nesmierne mňa aj iných kolegov ten príklad s Banášovou. No jeden základný moment je, tá Banášová preto moderuje toľko programov, lebo ju chcú diváci. A zhodou okolností aj to, o čom sa bavíme, je to, že diváci sú voliči, ktorí to chcú a rozhodujú o tom. Neuveriteľne hovoríte o demokracii. Ten fenomén pasívneho volebného práva, nesmierne mnoho ľudí a zvlášť pravičiari, možno pán Chren, majetkový cenzus, že iba kto má nejaký majetok, predsa ten chudák, čo neplatí dane, nemá čo voliť. Aký je to problém? Máme to v histórii veľmi silné. Volebných cenzusov bolo rôzne veľa všelijakých. A sme skôr v atmosfére, že ich odbúravame prakticky všetky. Robíme všetko pre to, aby sme ich odbúrali. Prečo aj tento moment nezvažujeme? Legitimita viacerých mandátov nepochybne je, je legitímna teda diskusia o nich, nepochybne sa o nich diskutuje, ale nepochybne tie riešenia ani zďaleka nemôžu byť v tomto hurá systéme, ktorý tu predvádzate, s preukázateľnou neznalosťou ústavného prostredia. Naozaj poďme sa o tom baviť. To sú vážne témy. Páni kolegovia, len jeden malý, drobný problém. Aký bol problém sa baviť o tom po 15. novembri? Aký to bol problém? Máme na to čas do konca volebného obdobia, pripravme pre ďalšie obdobie korektné prostredie, zvážime všetko, kde budeme mať minimálne to, že porovnáme ústavné systémy iných krajín a porovnáme a zoberieme do úvahy skúsenosti iných krajín a elementárnu znalosť. Takže ale veľmi pekne vám ďakujem za faktické poznámky. Niektoré z nich boli celkom milé.
Mezenská, Helena, poslankyňa NR SR (2014-06-11):
Tak opäť, vážená pani predsedajúca, prítomní poslanci, Výbor Národnej rady Slovenskej republiky pre hospodárske záležitosti ma uznesením poveril, určil za spravodajkyňu k návrhu skupiny poslancov Národnej rady na vydanie zákona o zrušení Správy štátnych hmotných rezerv Slovenskej republiky a o zmene a doplnení niektorých zákonov (tlač 1007). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je rovnako zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, a to: Ústavnoprávny výbor Národnej rady Slovenskej republiky, Výbor Národnej rady pre financie a rozpočet a napokon aj Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, prosím, otvorte všeobecnú rozpravu.
P. Paška, predseda NR SR: (2009-09-16):
(Hlasovanie.) 139 prítomných, 81 za, 8 proti, 50 sa zdržalo. Schválili sme vládny návrh novely zákona č. 504 o nájme poľnohospodárskych pozemkov. Pán poslanec Abrhan uvedie v prvom čítaní hlasovanie o návrhu pánov poslancov Nagya a Simona na vydanie zákona, ktorým sa mení zákon č. 270 o štátnom jazyku, je to tlač 1209. (Hlasovanie o návrhu poslancov Národnej rady Slovenskej republiky Lászlóa Nagya a Zsolta Simona na vydanie zákona, ktorým sa mení zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1209.)
Slyško, Peter, poslanec NR SR (2023-12-06):
Vážený pán predsedajúci, vážené poslankyne, poslanci, vážená pani ministerka, predseda Národnej rady Slovenskej republiky rozhodnutím č. 94 z 1. decembra 2013 pridelil návrh vlády na skrátené legislatívne konanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorými sa menia a dopĺňajú niektoré zákony, tlač 85, na prerokovanie Výboru Národnej rady Slovenskej republiky pre zdravotníctvo do začiatku rokovania schôdze Národnej rady Slovenskej republiky o tomto návrhu. Výbor Národnej rady Slovenskej republiky pre zdravotníctvo prerokoval vládny návrh na skrátené legislatívne konanie. Výbor svojím uznesením č. 11 zo dňa 6. decembra 2023 súhlasil s návrhom vlády na skrátené legislatívne konanie a doručil Národnej, odporučil Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona, ktorým sa mení zákon č. 153/2013 o národnom zdravotnom informačnom systéme a o zmene a doplnení niektorých zákonov v znení neskorších predpisov a ktorými sa menia a dopĺňajú niektoré zákony, tlač 85. Vážený pán predsedajúci, skončil som, prosím, otvorte rozpravu.
Blanár, Juraj, poslanec NR SR (2019-06-25):
Pani kolegyňa Kaščáková, mrzí ma, že ste tu ostala osamotená a že ten ultraliberálny pohľad musíte obhajovať len vy sama. Áno, ja mám iný pohľad a som ho jasne zadefinoval. Ale mrzí ma, že používate také floskuly: zdravý rozum, že každý, kto má zdravý rozum. Ostatní nemajú zdravý rozum? Iba tí, ktorí to predkladajú. A hovoríte o nejakom vytváraní a živení tohoto problému. Veď vy ho umelo vytvárate tým, že predkladáte túto novelu zákona. Ono to nie je potrebné. Zákon je zrozumiteľný, ale napadá mi, keď stále spomínate Mečiara a ako to bolo prijaté. My sa bavíme predsa o súčasnej agende, o tom, aký je dnes zákon a ten už je nejakým spôsobom upravený. Avšak používať neustále Mečiara ako to odstrašovanie, že všetkého je tu zlé. Áno, ja mám tiež výhrady voči mnohým veciam, ktoré tu vláda Vladimíra Mečiara urobila, ale to potom budeme spochybňovať aj Slovenskú republiku, ktorá tu aj vďaka Vladimír Mečiarovi vznikla? To za chvíľočku sa postavíte a budete hovoriť, tak Slovenská republika vznikla za Mečiara, tak ju musíme odmietnuť? Teraz som to možno pritiahol za vlasy, ale presne takto argumentujete. Lebo keď použijete Mečiara, tak to hneď ukazuje, akože to je úplná katastrofa. Ja som rád, že máme Slovenskú republiku, som rád, že Slovenská republika sa osamostatnila a samotný život ukázal, že to bola správna cesta a dnes Slovenská republika má dobré vzťahy aj s Čechmi. Tak ich udržiavajme a buďme na seba tolerantní a vytvárajme tú toleranciu, ktorú tu máme aj s národnostnými menšinami, a nie takto ju rozoštvávať, ako to vy sa snažíte týmto návrhom. (Potlesk.)
Pellegrini, Peter, predseda NR SR (2015-03-10):
Hlasujeme o procedurálnom návrhu pána poslanca zlúčiť nový zaradený bod, ktorý sme odsúhlasili pred chvíľkou, s bodom 11, tlač 1417. Hlasujeme. (Hlasovanie.) Prítomných 118 poslancov, za bolo 42, proti 70, zdržalo sa 6. Návrh sme neschválili. Ešte pán poslanec Kadúc s procedurálnym návrhom, nech sa páči.
Martvoň, Anton, poslanec NR SR (2015-04-17):
Ďakujem pekne. Pán poslanec Blaha, výborné vystúpenie. Krásne si to poukázal aj s tým porovnaním na tých obyčajných ľudí. Čo sa týka toho tvojho vystúpenia, správne si poukázal, že SMER nemá so Širokým nič spoločné. My sme dva dni poukazovali na prepojenia KDH so Širokým a ešte v podstate myslím si, že ešte poukážeme na zopár prepojení. Čo je ale zaujímavé, že dnes sa tu celý deň neukázal pán Figeľ. Dávam verejnú výzvu, kde je pán Figeľ? Skrytý zasa niekde a skrýva sa a proste ani raz nevystúpi, aby sa obhájil, ani nič nepovie. Jednoducho, kto mlčí, ten svedčí. Čo sa týka, pán Blaha, to, čo si povedal, že by Hlina mal byť podpredsedom parlamentu. Prosím ťa, nežartuj. To chceš, aby v poslaneckej jedálni boli na obed stále jedlá z diviaka streleného Hlinom? To chceš, toto? Takto nás chceš terorizovať? Nežartuj v tejto veci. No a posledné, čo som chcel povedať, na základe tvojho vystúpenia sa mi natíska do úst iba jedno vyjadrenie: dobrý Figeľ, odvolaný Figeľ.
Martvoň, Anton, poslanec NR SR (2015-09-16):
Ďakujem pekne. Pán poslanec Lipšic, no som rád, že v prvej časti vystúpenia ste schválili alebo schvaľujete väčšinu názorov našej vlády, s ktorými prišli aj z pohľadu bezpečnosti, aj z pohľadu kvót. Ja som rád, že ste tam spomenuli tie Spojené štáty americké, tam sa to dá krásne poukázať, keď dokázali Spojené štáty americké proti ekonomickým migrantom postaviť 1 100 km dlhý múr s Mexikom, stavajú takýto múr aj Izrael, myslím si, že aj Maďarsko, je na mieste, že takýto múr mohlo postaviť proti ekonomickej migrácii. A v tej druhej časti vystúpenia čo ste povedali, alebo spomínali ste Guantánamo, no neviem, ja pokiaľ viem, Guantánamo nebola legálna väznica ako taká a nemám pocit, že ako minister vnútra alebo spravodlivosti, ktorý spolupracoval aj so Spojenými štátmi americkými, že by ste to bol kritizoval. V podstate nevidím tam súvis medzi ôsmimi väzňami, ktorí tu boli presunutí, a ekonomickými migrantami, medzi ktorými sú tisícky alebo stovky príslušníkov Islamského štátu, čiže to sa mi zdá trošku vytrhnuté z kontextu. Čo sa týka tej smernice, čo ste spomínali v rámci Európskej únie a v rámci Lisabonskej zmluvy, tam myslím si, že nedá sa s vami úplne súhlasiť, že by sme boli úplne bezradní. Lisabonská zmluva pripúšťa práve v rámci kompetencie Súdneho dvora EÚ, že štát sa môže v prípade, že má argumenty, že ide o smernicu, ktorá je v rozpore s inými právami občanov alebo ľudskými právami alebo občanov EÚ, obrátiť sa na Súdny dvor EÚ, čiže tu stále je tá možnosť No a to, čo ste spomínali ohľadom hlasovania našich europoslancov, myslím si, že tam išlo o jasné stanovisko našej strany, že naši europoslanci pri poslednom hlasovaní boli proti, alebo teda nepodporili, nepodporili kvóty.
Podmanický, Ján, poslanec NR SR (2017-02-01):
Ďakujem za slovo. Vážený pán podpredseda, vážený pán minister, vážené panie poslankyne, páni poslanci, v súlade s § 73 zákona o rokovacom poriadku som bol určený výborom pre sociálne veci za spravodajcu k vládnemu návrhu zákona, ktorý je uvedený pod tlačou 362. V tomto súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 378 z 13. januára 2017 navrhujem, aby návrh zákona prerokovali: ústavnoprávny výbor, výbor pre financie a rozpočet, výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 17. marca a v gestorskom výbore do 20. marca 2017. Pán podpredseda, ďakujem. Otvorte, prosím, všeobecnú rozpravu.
Mazurek, Milan, poslanec NR SR (2017-02-08):
Ďakujem ti, Natálka, za tvoje slová. Ja musím potvrdiť presne to, čo si hovorila. Pána Čulena osobne poznám a je to naozaj skvelý a správny chlap na správnom mieste. Má také dobré srdce, že všetci títo naši liberálni mudrlanti, ktorí sedia v strednom rade, by sa mohli vo svojom živote inšpirovať jeho myšlienkami, jeho činmi a jeho statočnosťou. Je mi nesmierne ľúto a som dosť pohoršený tým, ako odporne sa o ňom niektorí poslanci vyjadrovali a brali ho ako nevhodného kandidáta, pritom o ňom absolútne nič nevedia a informácie čerpajú z nejakej mediálnej žumpy vlastnenej Pentou. Naozaj je to na poľutovanie hodné. Ďakujem.
F. Mikloško, poslanec: (2001-10-17):
My sa dobre pamätáme, keď HZDS bolo pri moci, lebo teda zostavilo vládu väčšinovú, a my sme boli v opozícii a to sme považovali za samozrejmosť, že keď HZDS tu nebolo, my sme sa neprezentovali, pretože sme tým odkázali vládnej koalícii, páni, máte väčšinu, vládnite. A teraz my, keď sme zmenili situáciu, že my vládneme, my chceme donútiť opozíciu a myslíme si, ako keby sme si... (Reakcie z pléna.) Ale aj opozíciu, aby sa najmä prezentovala. A chceme takýmto spôsobom si vynútiť, aby parlament išiel. No ak dovolíte, tak dajte mi aspoň tú možnosť, aby som za takýto zákon nikdy nehlasoval, aj keď som súčasť vládnej koalície, pretože si myslím, že toto sa nepatrí. To sa nepatrí! Poslanec zvolený občanmi tejto krajiny a má najväčšie právo hlasovať alebo nehlasovať a bude zodpovednosť za to niesť vo voľbách, a nie, aby ho niekto chcel postihovať na strhávaní z platu a podobne. No tak potom to už je nejaký imperatívny mandát. To je katastrofa! To ani za socializmu nebolo a to už je čo povedať. (Smiech v sále.) Ďakujem pekne. (Potlesk.)
Počiatek, Ján, minister dopravy, výstavby a regionálneho rozvoja SR (2014-10-23):
Ďakujem za slovo. Vážená pani predsedajúca, vážené dámy, vážení páni, vážený pán poslanec, len aby to nezostalo také preexponované na tú vašu rétoriku, pretože vy sa viete tak rozohniť a zacykliť sa vo vlastných úvahách, že to potom vyzerá aj pomerne konzistentne, avšak nie je to úplne konzistentné. Po prvé, reakcia hneď na to, že investície v Bratislave. Prosím vás, naštudujte si kompetenčný zákon. Ministerstvo dopravy má na starosti určité typy ciest a mojou zodpovednosťou nie je skúmať, čo robí samospráva. Čiže mňa sa to zbytočne budete pýtať. Pýtajte sa to tam, kde sa to pýtať máte, a to je samospráva. Tá vám určite na to dá odpoveď. A čo sa týka ÚPN, vy ste tu viackrát ma interpelovali a pýtali ste sa na to, aké máme nájmy, kde kto je prenajatý, koľko metrov. A viete veľmi dobre, že nesedíme len vo vlastných priestoroch, všetky oblasti, ktoré ministerstvo dopravy zastrešuje. A dnes v rámci budovy, ktorá je naša vlastná, sídli ÚPN. Čiže inými slovami, ministerstvo dopravy platí priestory ÚPN. My vieme zrušiť niektoré nájmy, keby sme presunuli na miesto, kde dnes ÚPN sedí, niektoré odbory alebo časti, napríklad SACR, ktorý sedí v podnájme niekde. Prečo má, sa pýtam ja, ministerstvo dopravy platiť nájom za ÚPN? Akú toto má logiku? A keď sa bavíte o tom, ja nikoho nikde nevyháňam. Oni majú platnú zmluvu, ktorá im končí. My vôbec nemeníme tie parametre. Oni veľmi dobre a dlho vedeli, že tá zmluva v tento moment končí. Z akého titulu ja mám povinnosť toto vlastne riešiť? Ja sa mám starať o ministerstvo dopravy a mám sa snažiť, aby čo najefektívnejšie napríklad niekde bolo umiestnené. Čiže aká je to efektivita z pohľadu toho, že ja zastrešujem ministerstvo, že ja mám platiť podnájom alebo nájom za ÚPN? Toto je kde napísané? Takže aby sme si to trošku nakalibrovali. Nikoho nikde nevyháňam, vedia o tom dlho, že im zmluva končí, mohli to dávno riešiť, neriešili to. To už ja neviem, z akých dôvodov, ale veľkoryso sme im ponúkli aspoň možnosť, že môžu sa presťahovať do našich priestorov na Patrónke a my si radšej stiahneme tie sekcie, ktoré sedia na Patrónke, aspoň aby tí ľudia nemuseli cestovať hore-dole. Ani na toto nebola z ich strany žiadna reakcia. Tak čo ešte máme my viac spraviť? Ponúkli sme im plnohodnotné priestory, do ktorých sa môžu presťahovať. Čiže nikde ich nevyháňame. Končí im zmluva, nereagujú na to. Takže poprosím vás, skúste sa toto skôr spýtať ÚPN, ako to mienia riešiť. Ďakujem.
Laššáková, Jana, podpredsedníčka NR SR (2013-05-24):
Pán poslanec, čakáte kým si pán minister s pánom... Dobre, takže, pán poslanec Kaník, áno, pán poslanec Hlina chce, aby ho pán minister počúval, takže...
T. Cabaj, podpredseda NR SR: (2010-02-10):
Dávam slovo spravodajcovi, ktorého určil gestorský výbor, výbor pre zdravotníctvo, pánu poslancovi Antonovi Bobríkovi.
Pfundtner, Edita, poslankyňa NR SR (2010-10-13):
Vážený pán predsedajúci, vážená pani ministerka, pán minister, vážené poslankyne, vážení poslanci, v mene štyroch poslaneckých klubov, a to poslaneckého klubu SDKÚ – DS, SaS, KDH a Most – Híd, v zmysle rokovacieho poriadku Národnej rady Slovenskej republiky podávam pozmeňujúci návrh, a to k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, a to nasledovne. V bode 1 v § 1 ods. 4 sa na konci pripája táto veta: „Spolupodieľa sa na plnení úloh týkajúcich sa televízneho a rozhlasového vysielania programov v jazykoch národnostných menšín.“ Ako odôvodnenie uvádzam, že rozširujú sa úlohy podpredsedu vlády, ktorý neriadi ministerstvo, o spolupodieľanie sa na plnení úloh týkajúcich sa televízneho a rozhlasového vysielania programov v jazyku národnostných menšín. Uvedené doplnenie sa navrhuje z dôvodu komplexnosti a previazanosti úloh podpredsedu vlády, ktorý neriadi ministerstvo. Pán spravodajca, týmto vám odovzdávam riadne podpísaný pozmeňujúci návrh a zároveň žiadam, aby po skončení rozpravy Národná rada hlasovala o návrhu zákona v druhom čítaní. Ďakujem veľmi pekne. Ďakujem.
Šeliga, Juraj, podpredseda NR SR (2020-03-25):
Ďakujem pekne. Žiadne faktické poznámky. Pani poslankyňa Žitňanská, nech sa páči.
Mierna, Anna, poslankyňa NR SR (2022-03-16):
Budeme hlasovať dnes o sedemnástej hodine, ďakujem pekne.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 132 poslancov, za 76, proti 24, zdržalo sa 31, nehlasoval 1. Uvedený návrh sme schválili.
Blaha, Ľuboš, podpredseda NR SR (2024-06-20):
Ďakujem pekne, pán minister. Ďalšiu otázku položila pani poslankyňa Jana Hanuliaková na ministra financií Slovenskej republiky Ladislava Kamenického: „Pri zmene financovania MŠ a ŠKD na normatívne...“ To je tá istá otázka, alebo to je iná? Tá istá už bola? Lebo trošku inak to znie, hej? Takže, pani poslankyňa Hanuliaková, môžem preskočiť. Ktorá to je? (Reakcia z pléna.) Je to iná otázka. Aha, dobre, takže je to iné, hej, lebo znie to podobne. Dobre, tak ešte raz. „Pri zmene financovania MŠ a ŠKD na normatívne financovanie zo štátneho rozpočtu vychádzalo Ministerstvo financií Slovenskej republiky z celkového objemu výdavkov obcí na chod oboch typov subjektov podľa údajov z finančného výkazu FIN 1-12 za rok 2023. Samosprávy považujú tento prístup za chybný, keďže v celkovom objeme vynaložených prostriedkov boli zahrnuté aj prostriedky nad rámec tých, ktoré boli pridelené na financovanie MŠ a ŠKD. Samosprávy navrhujú, aby celková suma, ktorú si štát ponechá z výberu daní fyzických osôb a použije ju na financovanie oboch typov zariadení, vychádzala z niekoľkoročného priemeru. Aký je postoj ministerstva k tomuto návrhu? Je ministerstvo pripravené aj na variant, že odoberie obciam iba tie prostriedky, ktoré im boli pridelené na fungovanie MŠ a ŠKD?“ Pána poslanca, pána ministra Ladislava Kamenického zastupuje pán minister, podpredseda vlády Tomáš Taraba. Nech sa páči, pán podpredseda vlády.
Pročko, Jozef, poslanec NR SR (2024-09-17):
Ďakujem veľmi pekne. No nie je to submisia, ako ste hovorili, pán Hlina, ale je to arogancia, je to arogancia moci. A u každého jedného z nich. U každého jedného z nich. Tak ako to predvádza predsedajúci Danko, že ja vystúpim a upozorňuje ma, že som mimo témy, vystúpi Taraba mimo témy, ale ani slovkom ho neupomenie. Presne ste povedali, že to zvyšovanie tých emisií ide do envirofondu a to je to, čo im a oni tieto prílepky a ako keby podľa kopiráku postupovali. Či už Michelko, či Taraba, ale celá SNS, ako naozaj. Fondy sú pre nich zlatá baňa. Ich ľudia, ich firmy, ich záležitosti. Oni to veľmi dobre vedia a toto je to, kvôli čomu sa ide sem takto po tichučky vsunúť aj envirofond. Taraba vás bude presviedčať, pán Hlina, o tom, že on je čestný, on to bude čestne, no samozrejme. Čestne to bude rozdeľovať medzi čestných SNS priaznivcov, medzi SNS firmy, ale to bude všetko čestné. Čestní národní buditelia budú dostávať na záchranu životného prostredia peniaze. Spomenuli ste aj to, že už priznávajú, že sa životné prostredie vplyvom naozaj emisií veľmi zhoršuje. Už to priznávajú aj oni. Tak keď tento zákon má riešiť zvýšenie poplatkov za emisie, ale nie hrozné, ale zvýšenie, aby ľudia trošičku šetrili, tak to je to zlé. To zlý Brusel povedal, to zlý bývalý štátny tajomník zahlasoval. Je to veľmi zlé, ale ja, skvelý a jedinečný Taraba, tu zachránim celé životné prostredie, len mi dajte možnosť rozhodovať, aby som mohol peniaze z envirofondu dávať tým, ktorí to najviac potrebujú. Naši ľudia.
Miškov, Juraj, minister hospodárstva SR (2011-02-02):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, návrhom zákona o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov ministerstvo hospodárstva zabezpečuje prebratie smernice Európskeho parlamentu a Rady 2008/122 Európskeho spoločenstva o ochrane spotrebiteľov do právneho poriadku Slovenskej republiky, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene. Zároveň rieši požiadavky praxe v oblasti cestovného ruchu a vytvára spoločný právny rámec na jednotnom trhu Európskej únie. Zároveň ruší doteraz existujúcu právnu úpravu v § 55 až § 60 Občianskeho zákonníka obsahujúcu len zmluvu o striedavom užívaní nehnuteľností, tzv. zmluvu o timeshare, ktorá nedokázala reagovať na všetky novovzniknuté situácie v rýchlo sa vyvíjajúcej oblasti cestovného ruchu. A zároveň ustanovuje Slovenskú obchodnú inšpekciu ako orgán dohľadu nad dodržiavaním tohto zákona. Podľa doterajšej právnej úpravy v Občianskom zákonníku mohol vo veciach ochrany spotrebiteľských práv pri zmluvách o timeshare postupovať iba súd. Uplatňovaním tejto novej úpravy bude slovenský trh zosúladený v rámci vnútorného trhu Európskej únie, čo prispeje k posilneniu dôvery a právnej istote spotrebiteľov a predávajúcich najmä v oblasti cestovného ruchu. Predložený návrh je v súlade s Ústavou Slovenskej republiky, inými zákonmi a medzinárodnými zmluvami, ktorými je Slovenská republika viazaná. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona a ďakujem za vašu pozornosť.
Hlina, Alojz, poslanec NR SR (2012-07-25):
A prosím vás, keď toto je parlament, tak o čom vlastne môžeme hlasovať? Však mi niekto povedzte! Ja neviem, o čom tu môžem hlasovať. (Prerušenie vystúpenia predsedajúcou.)
Kamenický, Ladislav, poslanec NR SR (2021-05-27):
Ďakujem, pán poslanec Viskupič. Vaše vystúpenie bolo, bolo odborné a to si vážim, že ste sa opierali o čísla, a myslím, že takto by sa mala viesť debata o rozpočte. Plne súhlasím s jednou vecou a myslím si aj ja, že sme nastúpili vlak do Grécka, na grécku cestu, a budem to vysvetľovať vo svojom vystúpení. Ja som požiadal ministerstvo financií o podklad, kde idú všade výdavky a v akých sumách. A viete, doteraz sme sa tu bavili o 3,4 mld., teraz tu mám zoznam za 3,85 mld., čiže o ďalších 458 mil. navyše. Toto je spôsob, že po nás potopa, páni a dámy! Pán Viskupič, vy ste hovorili, že chcete presadiť, že 3,4 nie, takže 1,7, že nájdete kompromis. Teraz je tu 3,85, teda neviem, či teda podal niekto pozmeňovák, alebo akým spôsobom to sem príde. Hovoríte, že 2,7 mld. Čo je výsledkom, že miesto, výsledok bude to, že si tu schválite, dobre, vy sa zdržíte, všetci ostatní to schvália, 3,85 mld. navýšenie výdavkov? To je výsledok, že miesto 3,4 máme 3,85? Teraz by mala SaS-ka použiť to veto, keď tak veľmi bojujete, aby sme mali zdravé verejné financie. Verejné financie sú v rozvrate, ja o tom budem rozprávať a mňa trápia aj covidové výdavky, ale mňa trápia necovidové výdavky. O tomto ja budem rozprávať, lebo tu sa všetko zahmlieva. Pán Matovič tu rozpráva, že nedáte ľuďom, Ježiš, toto im idete brať. To neni o tom, tu sú aj necovidové výdavky, ktoré rastú a obrovským spôsobom. Ideme gréckou cestou, po nás potopa.
Beblavý, Miroslav, poslanec NR SR (2017-04-05):
Ďakujem pekne, kolegyne, kolegovia, ďakujem všetkým, ktorí vystúpili aj v rozprave. Nebudem opakovať tie argumenty, ktoré zazneli, a dovoľte mi predsa len vypichnúť dve-tri veci, ktoré aj z tej rozpravy, aj z osobnej skúsenosti sú naozaj dôležité. Prvá vec je to, že musíme sa my ako Slovenská republika rozhodnúť, na čom chceme stavať svoju budúcnosť, a ak ju chceme stavať na ľuďoch, tak musíme naozaj zásadne prestavať aj odmeňovanie vo verejnej sfére. S týmto systémom, ako je dnes, sa naozaj už ďaleko nedostaneme a cítime to každý deň a každý rok a jeho zaostávanie aj za súkromným sektorom, aj za Západom sa prehlbuje. Druhá vec, ktorú si musíme povedať, je, že naozaj dnes je ten čas, kedy sa to aj dá urobiť, minimálne z dvoch dôvodov. Po prvé, ako sme s kolegom Mihálom ukazovali, tie reálne finančné dopady pre štátny rozpočet sú pomerne nízke a štát si v ich dnešnej hospodárskej situácií môže dovoliť. To znamená, že kedy, ak nie dnes. Navyše tie nožnice sa budú len čoraz viac roztvárať a ich dotiahnutie a zavretie bude čoraz drahšie. Takže ani čakať s riešením tohto problému nemá zmysel. A tretia vec, ktorú chcem dodať, je, že je otázkou základnej spravodlivosti a základnej, by som povedal, empatie voči ľudom, aby netrpeli v systéme, kde, oni vedia – a všetci to vedia a pripúšťajú –, že sú platení v podstate protiústavne, protizákonne len preto, že sa to nikomu nechce riešiť. Predstavte si, že vaša odmena je takto každodenne riešená. Už len preto by sme to mali vyriešiť, a preto vás chcem poprosiť o podporu tohto zákona. Ďakujem.
P. Paška, predseda NR SR: (2006-10-19):
Budeme hlasovať teraz o návrhu poslancov Národnej rady Slovenskej republiky Edity Angyalovej a Róberta Madeja na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov (tlač 101). Poprosím poslankyňu Janu Vaľovú, aby uviedla hlasovanie v prvom čítaní.
Senko, Ján, poslanec NR SR (2010-12-09):
Prosím, dajte hlasovať o štvrtom návrhu.
Glváč, Martin, podpredseda NR SR (2016-09-20):
Pán poslanec Rajtár.
Lebocký, Tibor, poslanec NR SR (2012-12-18):
Takže, pán predseda, v rozprave vystúpil jeden pán poslanec, pán poslanec Mičovský, nepodal však žiadny návrh. Preto vás žiadam, pán predseda, aby ste dali hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dohovorom o Európskom lesníckom inštitúte.
Kollár, Boris, predseda NR SR (2023-01-25):
Prosím, prezentujme sa a hlasujeme. (Reakcia z pléna.) To je ten zákon, aby petičný výbor mohol sťahovať podpis a mohol stiahnuť referendum, keď už to je neaktuálne. (Hlasovanie.) Prítomných 147 poslancov, za 65, proti 27, zdržalo sa 55. Uvedený návrh sme neschválili.
Martvoň, Anton, poslanec NR SR (2012-07-26):
Pán premiér, ďakujem veľmi pekne za vašu odpoveď vyčerpávajúcu. Ďakujem pekne.
J. Senko, poslanec: (2008-01-29):
Tlačový zákon používate ako argument na presadzovanie svojej politickej vôle. Dali ste sa použiť, či zneužiť? Nepočuli sme ale zásadné pripomienky, na základe ktorých hovoríte, že uvedený zákon nie je dobrý. Čo je v ňom zlé? Neviem stále, o čom hovoríte. Ešte sme dokonca ani na pôde tohto parlamentu o tomto zákone nehovorili. Je to obyčajná účelová hra. Zahrávate sa s ohňom. Neviem ešte aké, alebo koho záujmy opozícia v tejto chvíli presadzuje. Ďakujem.
Figeľ, Ján, podpredseda NR SR (2015-01-28):
Ďakujem pekne. Vyhlasujem týmto rozpravu za skončenú. Pán navrhovateľ chcete sa vyjadriť? Nie, ďakujem. Pani spravodajkyňa taktiež nie. Oceňujem. Prerušujem rokovanie o tomto bode programu a vyhlasujem krátku prestávku do sedemnástej hodiny, do času hlasovania. Vďaka. (Prestávka.) (Po prestávke.)
M. Drobný, poslanec: (2001-12-06):
Myslím si, že čísla, o ktorých hovorila pani kolegyňa, ukazujú jasne, že je tam istý neporiadok v tokoch financií, ale zásadne možno povedať, že objem peňazí, ktorý by mal nakoniec už likvidovať skrytý dlh v zdravotníctve, je taký, že to nedovolí. A my, prosím vás, stále hovoríme o tom, čo nás po vnútornom dlhu, riešme aktuálne problémy. Ale keď nás to zaskočí o päť rokov, tak potom bude katastrofálna kríza a s tým nepočíta nikto. Ale hlavne keď sa náhodou mantinely Liečebného poriadku, o ktorých hovorila pani kolegyňa, prekročia dákou krízovou situáciou, ktorá sa chystá na rôznych miestach, tak potom rozpočet bude absolútne nedostatkový a budete vidieť, čo tá kríza potom spraví. Prichádzajú mi na um niektoré veci, ktoré tu môžu byť, to sú prionové nákazy, tie keď vybuchnú, tak potom bude rezort zdravotníctva postavený pred takú vec, ktorú nevyrieši finančne inak, len z veľkých rezervných zdrojov. Ale kde ich má, neviem. Ja som sa v tých štyroch knihách nedočítal o takýchto rezervách. Takže, to prichádza na myseľ, keď počúvam pani kolegyňu Aibekovú. Ďakujem pekne. M. Andel, podpredseda NR SR: Slovo má pani poslankyňa Belohorská. I. Belohorská, poslankyňa: Ďakujem pekne, pán predsedajúci. Pán predsedajúci, prijala som aj vaše vysvetlenie, o ktorom ste hovorili, že opakovane žiadate vládu, ale myslím si, že tým vláda len dokazuje ignoráciu voči poslancom, ktorí sú tu zástupcovia našich voličov a pevne verím, že voliči to v najbližších voľbách tejto vláde spočítajú. Ľudia sú dnes už v takej ťažkej situácii, čo sa týka zdravotnej starostlivosti, že skutočne si myslím, že možno je to len toto predvianočné alebo zimné počasie, že nejdú teraz ľudia do ulíc, nielen zdravotnícki pracovníci. Pán minister by tu možno mal vysvetliť aj iný experiment, ktorý urobil nielen v rámci rozpočtu a kapitoly zdravotníctva, ale aj experiment, ktorý sa udial teraz so zrušením alebo presťahovaním fakultnej nemocnice do ružinovskej nemocnice. Tieto svinstvá, ktoré sa páchajú na chorých ľuďoch, sú skutočne také, že nepamätám si od začiatku založenia Slovenskej republiky, že by bola taká ťažká situácia v nemocniciach. Lekári nemajú platené za služby, prichádzajú o zamestnanie, dnes v ružinovskej nemocnici nevedia, ako budú písať recepty, a pritom ružinovská nemocnica bola v obvode č. 2 nedostatkovou nemocnicou, lebo zabezpečovala zdravotnícku starostlivosť pre 122 tisíc obyvateľov Bratislavy 2, čo jednoducho už dopredu hovorilo, že nemôže stačiť na tento výkon. Takže, ja by som si veľmi rada vypočula, akým spôsobom ďalej chce šafáriť. Ako môže byť taký pokojný ako minister zdravotníctva? Veď to nie je ministerstvo kultúry, kde, keď nám odskočí pán minister trochu si oddýchnuť do Čiech, nič sa nestane. Veď toto sú vážne veci. Tu ide o životy našich najbližších. (Ozval sa zvuk časomiery.) M. Andel, podpredseda NR SR: Ďakujem. Pán predseda Farkaš, nech sa páči, máte slovo.
P. Paška, predseda NR SR: (2010-02-03):
(Hlasovanie.) 130 prítomných, 123 za, 7 sa zdržalo. Návrh sme postúpili do druhého čítania.
Šimečka, Michal, podpredseda NR SR (2023-12-20):
Pán minister, musím vás prerušiť, bohužiaľ, čas určený na hodinu otázok vypršal. A my budeme pokračovať v prerušenej rozprave v druhom čítaní o vládnom návrhu zákona o štátnom rozpočte na rok 2024, tlač 100. Poprosím ministra financií Ladislava Kamenického, alebo zástupcu navrhovateľa, aby zaujal miesto určené pre navrhovateľov a spoločného spravodajcu z výboru pre financie a rozpočet, predsedu tohto výboru, pána Blcháča, alebo niekoho iného spomedzi spravodajcov, aby zaujali miesto určené pre spravodajcov. Môžem sa spýtať, je prítomný niekto zo spravodajcov? (Reakcia z pléna.) V poriadku. Dnes doobeda neukončil svoje vystúpenie do rozpravy písomne prihlásený pán poslanec Marek Krajčí, a preto mu teraz odovzdávam slovo. [Pokračovanie rokovania o vládnom návrhu zákona o štátnom rozpočte na rok 2024 ( o vládnom návrhu rozpočtu verejnej správy na roky 2024 až 2026) , tlač 100.]
B. Bugár, podpredseda NR SR: (2004-03-10):
(Pokračovanie po obedňajšej prestávke.)
P. Prokopovič, poslanec: (2002-06-26):
Poprosím teraz, pán predsedajúci, otvoriť rozpravu. Po nej budem navrhovať odporúčať Národnej rade Slovenskej republiky návrh ročnej účtovnej závierky Fondu národného majetku za rok 2001 schváliť a prijať uznesenie, ktoré je v prílohe spoločnej správy gestorského výboru.
Blanár, Juraj, podpredseda NR SR (2022-06-23):
V zmysle rokovacieho poriadku požiadal o slovo v rozprave pán spravodajca Filip Kuffa, nech sa páči. Po ňom pán predkladateľ Suja rovnako požiadal o slovo v rozprave. Nech sa páči.
Bugár, Béla, podpredseda NR SR (2019-11-27):
Ďakujem. Ďalej v rozprave písomne prihlásený za klub SMER pán poslanec Petrák, nech sa páči. A potom pán poslanec Mihál. Pred chvíľočkou som to prečítal, prosím, napíšte to na tabuľu. Pán poslanec Petrák teraz vystupuje, pán poslanec Mihál je v poradí.
Kondrót, Maroš, poslanec NR SR (2019-06-20):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Antal, Peter, poslanec NR SR (2016-10-14):
Ďakujem. Pán kolega Mihál, ja vítam takýto návrh a vítam aj to, že to bude sociálnou službou, registrovanou sociálnou službou. Dnes sme zriaďovateľmi zariadení, ktoré ani nevieme, ako sa volajú. My ich voláme jasle. Spomínali ste komunistov, áno. A presne tak sa postupuje aj pri zriadení niečoho, čo sa dneska volá jasle, lebo nemáme k tomu žiadnu inštitucionálnu podobu, nemáme k tomu zákony, nemáme k tomu predpisy regionálnej veterinárnej správy a funguje to nadivoko. Som rád, my máme jasle a stoja nás 400 euro, správne ste to možno vypočítali, 400 euro zhruba na dieťa, rodič platí 100 euro, a to je o tom, že doplácame ako mesto, lebo máme podielové dane a chceme mať túto službu a je to služba obyvateľom nášho mesta. Čiže konečne budeme mať nejaké predpisy. Áno, prinesú aj zase zvýšené náklady aj pre to mesto, jednoducho budeme musieť niečo splniť, čo možno dneska nespĺňame, ale išli sme podľa starých predpisov. Nakoniec aj tá regionálna veterinárna správa išla ešte akoby, však vtedy to bolo takto, tak poďme to prispôsobiť, aby tie jasle nejak fungovali. Skutočne to vítam, že to bude mať registrovanú podobu, že to nebude niekto robiť len tak, že idem si zmyslieť a sedím doma, teraz budem naháňať pár detí a budem vyberať po 200, po 300, po 400, to je jedno po koľko. Jednak je to určite aj načierno toto robené, takže fajn, že niečo takéto vznikne. Dá sa všetko. Dá sa všetko dopracovávať alebo vylepšovať, ale dajme tomu konečne nejakú inštitucionalizovanú podobu, lebo je už veľmi dlho odvtedy, čo to jednoducho nemá takú podobu. A fungujeme aj verejní poskytovatelia tejto služby vo vákuu, vo vzduchoprázdne. Takže, či to budú súkromné, lebo vy ste sa viac-menej na tie súkromné obracali, ale ani verejné nevieme nejako v normálnom režime fungovať. Ja preto vítam, že vôbec niečo vzniká.
Blanár, Juraj, podpredseda NR SR (2020-11-25):
Pán poslanec, na vaše vystúpenie s faktickými poznámkami vidím, že šiesti. Ale chcem sa spýtať pána poslanca Dobeša, či je to faktická, lebo svietite ako procedurálny návrh. Tak fajn a vypnite si procedurálny, výborne, takže šiesti s faktickou poznámku. Ako prvý pán poslanec Šudík. Nech sa páči.
Bugár, Béla, podpredseda NR SR (2017-05-17):
Nech sa páči, pán poslanec Rajtár, môžte reagovať.
Hrnčiar, Andrej, podpredseda NR SR (2019-06-26):
Vyhlasujem všeobecnú rozpravu, teda ústnu, písomnú rozpravu za skončenú, pýtam sa, či sa chce niekto prihlásiť ústne. Končím možnosť nahlásiť sa do rozpravy. Pán poslanec Petrák.
Šefčík, Marek, poslanec NR SR (2020-04-28):
Ďakujem za slovo. Pán Ledecký, ja pochádzam z Biacoviec a Spišský Hrhov veľmi dobre poznám, mám tam priateľov, známych, takže viem, že ste nehovorili len teoreticky, ale v tejto obci sa po malých krôčikoch darí budovať zapojiť do rozvoja obce aj rómsku komunitu. Sú tam aj mnohí remeselníci, to, o tom viem takisto. Verím, že toto rozšírime na iné regióny, na ďalšie mestá a obce. K tomu ale bude treba určite ochotnú samosprávu. Verím, že sa nám to s podporou vlády posunie o veľký kus aj v tejto oblasti dopredu. Ďakujem.
Bugár, Béla, podpredseda NR SR (2016-10-11):
Na vystúpenie pána poslanca s faktickou poznámkou pán poslanec Mazurek. Končím možnosť sa prihlásiť do faktických. Pán poslanec, máte slovo.
Lazár, Ladislav, poslanec NR SR (2011-04-05):
Pán predsedajúci, ja tiež dám oznámenie, ja som poslancom mestského zastupiteľstva aj viceprimátorom mesta Košice, takže hlasovať nebudem o tomto zákone. Ďakujem.
Grendel, Gábor, podpredseda NR SR (2022-09-21):
Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Vojtechovi Tóthovi.
Pellegrini, Peter, predseda NR SR (2015-06-19):
Ďakujem pekne, pán minister. Teraz poprosím pána Róberta Puciho, aby vystúpil za gestorský výbor pre pôdohospodárstvo a životné prostredie. Nech sa páči, pán poslanec, máte slovo.
J. Blanár, poslanec: (2003-06-19):
No a chcem ešte na záver skonštatovať,  predpokladám, že táto otázka viedla aj k tomu, aby sa zamysleli kompetentní ľudia na ministerstvách, že reforma, ktorá v súčasnosti bola rozbehnutá, preniesla na plecia miest a obcí kompetencie, za ktoré nedostávajú včas peniaze, a obce, aj keď sú finančne poddimenzované, úverujú tento štát. Ďakujem pekne.
Nash, Natália, poslankyňa NR SR (2024-01-23):
Ďakujem za slovo, pán predsedajúci, a ďakujem Oskarovi za jeho príspevok. Súhlasím, že je tristné, že skrátené legislatívne konanie sa stáva novou normou. Je smutné, že priority vlády sa tak rýchlo menia v čase, a túto neustálu zmenu priorít nám Oskar krásne ilustroval na zmene programu tejto schôdze, ako nám tu neustále vládna koalícia mení poradie zákonov a teda vlastne aj poradie svojich priorít. Zákon o novom ministerstve športu, rozpočet, konsolidačný balík, promafiánsky balík. Toto nám tu stále znova a znova menia poradie čiže podľa svojej priority. V tomto zmätku je naozaj ťažké pochopiť, čo je ich prioritou. Podľa mňa by sa teraz mali vážne začať zaoberať tým novým, ešte efektívnejším a ešte rýchlejším skráteným legislatívnym konaním. A aby som bola ja efektívna, tak si pomôžem teraz faktickou, ktorá odznela tu v tomto pléne v roku 2020 a predniesol ju poslanec Raši: „Skrátené legislatívne konania sa majú predkladať vtedy, keď hrozia štátu škody z ich neprijatia, teda keď je na ne medicínskou terminológiou takzvaná vitálna indikácia. To znamená, že keď sa niečo v tomto konaní neskráti, tak následky môžu byť pre štát nedozierne. Za dva týždne sa neudialo nič, čo by situáciu zhoršilo tak, aby mal byť zákon, aby mal byť znova tento zákon predložený v skrátenom legislatívnom konaní.“ Koniec citátu. Takže ja tiež chcem upozorniť na to, že za dva týždne sa tu nič neudialo také, prečo by tieto zákony mali byť prijaté v skrátenom legislatívnom konaní. A ďakujem teda aj kolegovi Rašimu za tento podnet. Ďakujem.
Vaľová, Jana, poslankyňa NR SR (2017-06-20):
Ďakujem veľmi pekne. A tak trošku máme málo času, lebo to bolo všetko zmiešané – sudcovia, prokurátori, úplne taký mix. Po prvé, myslím si, pán Baránik, že vás ospravedlňuje to, že ste podľa mňa nikdy v živote neriadil ľudí. Neviem, čo ste presne, ja som si čítala váš životopis. Ja riadim tisíc ľudí a viem, čo to je, ak prokurátor riadi 900 ľudí, a viem, o čom to je. Vždycky sa vám môže stať, nie, že vás nepočúvajú, ale zlyhá tam ľudský faktor. Pretože sú obrovské tlaky aj na toho prokurátora. Jednak zo strany médií, zo strany aj opozície, ktorá by chcela hneď odsúdiť a zavrieť, či je pravda, alebo nie. A ten prokurátor musí nájsť dôkaz. Keď si povieme, že je 900 prokurátorov, keď hovorím, pán generálny, správne, tak som sa dočítala, a každý rok pripadá na prokurátora o 100 viacej prípadov, tak naozaj tam ten prokurátor musí mať aj na ten dôkaz čas. Veď predsa nemôžme len tak jednoducho niekoho obviniť, obžalovať. Ak hovoríte o sudcov, no veď si predvolávajme tých sudcov, nech prídu na výbory tí, ktorí o tom rozhodli. Veď predsa ten prokurátor nemôže každý jeden súd strážiť. Veď si ich treba predvolať, tých sudcov, ako rozhodli alebo čo robili, alebo takisto. Veď jeden človek nemôže alebo tá prokuratúra má toľko trestných činov a všetkého, že nemôže ustrážiť, je ich málo. A teraz poviem k tomu odsudzovaniu. Vy ste dal z jedného súdka a z druhého. Tam sedí pán Galko, ja mu to stále hovorím. Za jeho vlády ma obvinil, že som zlodejka. Dali ma na prokuratúru, prokuratúra ma teda vyšetrovala a povedala, že nič také sa nestalo, dodnes sa stojí, všetko, sú tam tie peniaze, ktoré som ako za občianske združenie nechala starostovi. A tak ste ma strašne chceli odsúdiť, a tak ste ma strašne chceli povesiť. Prečo ste potom a prokurátor, ktorý bol za vašej vlády, váš, môžem povedať, politický nominant, aj keď ja si nemyslím, že prokurátori sú politickí nominanti, ale ich volí väčšina, ma neodsúdil, a pán Galko nemá ani ten štipku, aby sa ospravedlnil, musel stiahnuť svoj blog a stále bude kričať, že som zlodejka. To je to, to je to farizejstvo, to sú tie tlaky na prokurátorov a na každého. Takže nehovorme tu o politikárčení... (Reakcia z pléna.) Nekričte na mňa, pán Galko, nekričte na mňa, buďte slušný, ukľudnite sa, ťažko sa... (Prerušenie vystúpenia časomerom a reakcia z pléna.)
Žiga, Peter, minister životného prostredia SR (2015-03-11):
... teda čiernych skládok. Rezort životného prostredia je presvedčený, že najviac možností, ako sa týmto problémom, s týmto problémom vysporiadať má samospráva, tak ako je to v súčasnosti. Likvidáciu tejto záťaže pre životné prostredie chce rezort podporiť čerpaním prostriedkov z Recyklačného fondu. Ministerstvo dáva do pozornosti v nadväznosti na zavedenie povinnosti triedeného zberu kuchynských odpadov novelou zákona č. 343/2012 Z. z. v súvislosti s finančným zaťažením prevádzkovateľov školských stravovacích zariadení potrebu uvoľnenia financií zo štátneho rozpočtu na pokrytie týchto povinností. Verím, že predložený vládny návrh zákona schválite. Ďakujem. Skončil som, pán predsedajúci.
Danko, Andrej, podpredseda NR SR (2024-01-17):
Poslankyňa Stohlová.
Laššáková, Jana, podpredsedníčka NR SR (2014-06-26):
Skončili ste? Pán poslanec, chcete doplňujúcu otázku položiť? Áno. Nech sa páči. Poprosím, zapnite pána poslanca.